Püha Luukas räägib Kristuse taevasseminemisest kahes kirjakohas (Lk. 24,50-53 ja Ap. 1,9-11), teistest evangelistidest mainib ainult püha Markus seda sündmust mõne sõnaga (Mk. 16,19). Luuka esimeses jutustuses pole isegi öeldud, et Jeesus läks üles taevasse, vaid öeldakse, et Ta lahkus õpilastest neid õnnistades. Luukas tahtis oma evangeeliumi lõpuosas jääda üldsõnaliseks, et seejärel apostlite tegude raamatu alguses kõike juba üksikasjalikumalt kirjeldada.